Քրիս Էվանս

Քրիսթոֆեր Ռոբերտ (Քրիս) Էվանս (անգլերեն՝ Christopher Robert «Chris» Evans, , ԱՄՆ)՝ կինոյի և հեռուստատեսության ամերիկացի դերասան, որը հայտնի է դարձել այնպիսի ֆիլմերի շնորհիվ, ինչպիսիք են «Ոչ մանկական ֆիլմ» (2001 թ.), «Բջջային» (2004 թ.), «Ֆանտաստիկ քառյակ» (2005 թ.), «Ֆանտաստիկ քառյակ՝ Արծաթյա սերֆերի ներխուժումը» (2007 թ.), «Անհաջողակները» (2010 թ.), «Հինգերորդ չափում» (2009 թ.), «Առաջին վրիժառու» (2011 թ.), «Վրիժառուներ» (2012 թ.), «Առաջին վրիժառու. Այլ պատերազմ» (2014 թ.)։

 Կենսագրություն 
Քրիստոֆեր Ռոբերտ Էվանսը ծնվել է 1981 թվականի հունիսի 13-ին Սադբերիում, Մասսաչուսեթս, նրա մայրը՝ Լիզան, զբաղվում էր պարերով, իսկ հայրը՝ Բոբ Էվանսը, ատամնաբույժ է։

Էվանսն ունի երկու քույր՝ Կարլին և Շաննան, և եղբայրը՝ դերասան Սքոթ Էվանսը։Նա և իր եղբայրները մեծացել են կաթոլիկ։Նրանց հորեղբայրը՝ Մայք Կապուանոն, ներկայացնում էր Մասաչուսեթսի 8-րդ կոնգրեսական շրջանը:Էվանսն ունի իռլանդական ծագում, իսկ մայրական պապից՝ իտալացի ծագում։

Մանուկ հասակում նա սիրել է երաժշտական թատրոնը և հաճախել դերասանական ճամբար։  Նա խաղում էր Ռանդոլֆ Մաքաֆիի «Bye Bye Birdie» մյուզիքլում։Նա և քույրերն ու եղբայրները Սուրբ Ծննդյան տոներին ելույթ են ունեցել նաև հարազատների առջև հիշելով, որ բեմում լինելը «թվում էր ինչպես տանը»:Մինչև ավագ դպրոցը սկսելը, Էվանսը ամառը անցկացրեց Նյու Յորքում և դասեր առավ Լի Ստրասբերգի թատրոնի և կինոյի ինստիտուտում։  Էվանսը վաղ ավարտեց Լինքոլն-Սադբերիի տարածաշրջանային ավագ դպրոցը։

 Կարիերա 
Դպրոցն ավարտելուց հետո որոշում է իրականացնել իր վաղեմի երազանքը՝ դառնալ դերասան, այդ նպատակով էլ մեկնում է Նյու Յորք հեռուստասերիալների քասթինգներին մասնակցելու համար։

Քրիս Էվանսի դերասանական առաջին դերերից են Ջեյք Ուայլերը «Ոչ մանկական ֆիլմ»-ում (2001 թ.), Ռայանը «Բջջային» ֆիլմում (2004 թ.), Կայլը «Բարձրագույն միավոր» կատակերգությունում (2004 թ.)։
250px|մինի|աջից|Քրիս Էվանսը «Առաջին վրիժառու՝ Այլ պատերազմ» ֆիլմի մամլո ասուլիսում

Քրիս Էվանսի դրամատիկական տաղանդը արտահայտվեց թմրամոլ Սիդի դերում փոքրաբյուջե «Լոնդոն» ֆիլմում (2005 թ.)։

Էվանսը ճանաչում ձեռք բերեց հատկապես սուպերհերոսների դերերի շնորհիվ՝ նախ մարմնավորելով Ջոննի Ստորմին «Ֆանտաստիկ քառյակ» ֆիլմաշարում և Սթիվ Ռոջերսին՝ Կապիտան Ամերիկային, «Առաջին վրիժառու» (2011 թ.) և «Վրիժառուներ» (2012 թ.) ֆիլմերում։ 2014 թվականին էկրաններ բարձրացավ «Առաջին վրիժառու. Այլ պատերազմ» ֆիլմը, որտեղ Քրիսը կրկին հանդես եկավ Սթիվ Ռոջերսի դերով։

2014 թվականի մարտին բրիտանական Glamour ամսագրին տված հարցազրույցի ժամանակ հայտնել է, որ Marvel-ի հետ համագործակցությունից հետո ծրագրում է ոչ երկարաժամկետ արձակուրդ վերցնել կինեմատոգրաֆից։

 Անձնական կյանք 
2001 թ.-ից 2006 թվականների ընթացքում հանդիպում էր Ջեսսիկա Բիլի հետ։ 2012 թվականի աշնանից նա գրեթե մեկ տարի հանդիպում էր Մինկա Կելլիի հետ։

 Հետաքրքիր փաստեր 
Քրիսը դերասանուհի Էվան Ռեչել Վուդի հետ նկարահանվել է Gucci Guilty օծանելիքի գովազդում։ 
Էվանսը նկարահանվել է Մերիլին Մենսոնի "Tainted Love" երգի տեսահոլովակում։

Քրիսը մասնակցել է բարեգործական ակցիաների, դեկտեմբերի 29-ին դերասանը այցելել է Բոստոնի քաղաքային մանկական հիվանդանոց։ Քրիսը, ինչպես նաև շատ այլ աստղեր, բնորդել է նկարիչ Darren Tieste-ի համար հանուն գլխուղեղի քաղցկեղի դեմ պայքարի։ Էվանսը ներկա է եղել Puma ընկերության ամբողջ աշխարհում աղքատության դեմ պայքարին նվիրված բարեգործական միջոցառմանը,  ինչպես նաև մասնակցել է Celebrity Video Game Championship-ի բարեգործական ակցիային, որը հավաքում է գումար տարբեր հիմնադրամների համար, այդ թվում «Ես չափազանց երիտասարդ եմ քաղցկեղի համար» (անգլերեն՝ «I’m Too Young For This Cancer Foundation»), որն օգնում է երիտասարդներին պայքարել քաղցկեղի դեմ։ Քրիսն այլ աստղերի հետ միասին օգնել է գումար հավաքել խաղալով տեսախաղեր։ Առաջնությունը կայացել է հունվարի 1-ին Հոլիվուդում, Կալիֆորնիա։

 Ֆիլմագրություն 
 Տարի   Հայերեն անվանում  Օրիգինալ անվանում  Դեր 2000  ֆիլմ  Նորեկները  The Newcomers  Ջադ 2000  սերիալ  Հակառակ սեռ  Opposite Sex  Կերրի Բաստոն 2001  ֆիլմ  Ոչ մանկական ֆիլմ  Not Another Teen Movie  Ջեյք Ուայլեր 2004  ֆիլմ  Բարձրագույն միավոր  The Perfect Score  Կայլ 2004  ֆիլմ  Բջջային  Cellular  Ռայան 2005  ֆիլմ  Դաժան մարդիկ  Fierce People  Բրայս 2005  ֆիլմ  Ֆանտաստիկ քառյակ  Fantastic Four  Ջոննի Ստորմ/Ճրագ-մարդ 2005  ֆիլմ  Լոնդոն  London  Սիդ 2007  Մուլտֆիլմ  Նինդիա կրիաները  TMNT  Կեյսի 2007  ֆիլմ  Հնոց  Sunshine  Մեյս 2007  ֆիլմ  Դայակի օրագրերը  The Nanny Diaries  Հեյդեն 2007  ֆիլմ  Ֆանտաստիկ քառյակ՝ Արծաթյա սերֆերի ներխուժումը  Fantastic Four։ Rise of the Silver Surfer  Ջոննի Ստորմ/Ճրագ-մարդ 2007  Մուլտֆիլմ  Ճակատամարտ Տեռռա մոլորակի համար  Battle for Terra  Ստյուարտ Ստենտոն 2008  ֆիլմ  Փողոցների արքաներ  Street Kings  դետեկտիվ Փոլ Դիսկանտ 2008 ֆիլմ  «Արցունք» ադամանդի վաճառքը  The Loss of a Teardrop Diamond  Ջիմմի 2008 Մուլտսերիալ  Ճուտիկ ռոբոտը  Robot Chicken  տարբեր դերեր 2009  ֆիլմ  Հինգերորդ չափում  Push  Նիկ Գանտ 2010  ֆիլմ  Անհաջողակները  The Losers  Ջենսեն 2010 ֆիլմ  Սքոտ Պիլիգրիմը ընդեմ բոլորի  Scott Pilgrim vs. the World  Լուկաս Լի 2011  ֆիլմ  Սրսկում  Puncture  Մայկ Վայս 2011 ֆիլմ Կապիտան Ամերիկա։ Առաջին վրիժառու Captain America։ The First Avenger  Ստիվ Ռոջերս/ Կապիտան Ամերիկա 2011 ֆիլմ  Ինչքա՞ն է քո մոտ  What's Your Number?  Կոլին Շի 2012  ֆիլմ  Վրիժառուներ The Avengers  Ստիվ Ռոջերս/ Կապիտան Ամերիկա 2013  ֆիլմ  Սառցե  The Iceman  Միստեր Ֆրիզի 2013 ֆիլմ  Ձյան միջով  Snowpiercer  Կյորտիս 2013 ֆիլմ  Տոր՝ Խավարի թագավորություն  Thor։ The Dark World  Ստիվ Ռոջերս/ Կապիտան Ամերիկա 2014  ֆիլմ  Սիրտը ջարդուփշուր  A Many Splintered Thing  Պատմող 2014 ֆիլմ Կապիտան Ամերիկա։ Ձմռան զինվորը Captain America։ The Winter Soldier  Ստիվ Ռոջերս/ Կապիտան Ամերիկա 2014 ֆիլմ  Մինչ մենք կբաժանվենք  Before We Go  Նիք Վոգան 2015  ֆիլմ  Վրիժառուները։ Ալտրոնի դարաշրջանը The Avengers։ Age of Ultron  Ստիվ Ռոջերս/ Կապիտան Ամերիկա 2016  ֆիլմ Կապիտան Ամերիկա։ Քաղաքցիական պատերազմ Captain America 3  Ստիվ Ռոջերս/ Կապիտան Ամերիկա2017ՖիլմՇնորհալին GiftedՖրանկ Ադլեր2017ՖիլմՍարդ-մարդ։ ՏունդարձSpider-Man: HomecomingՍտիվ Ռոջերս/ Կապիտան Ամերիկա2018ՖիլմՎրիժառուները։ Անվերջության պատերազմThe Avengers: Infinity WarՍտիվ Ռոջերս/ Կապիտան Ամերիկա2019ՖիլմԿապիտան Մարվել Captain MarvelՍտիվ Ռոջերս/ Կապիտան Ամերիկա2019ՖիլմՎրիժառուները։ ՎերջնախաղAvengers 4. EndgameՍտիվ Ռոջերս/ Կապիտան Ամերիկա2019ՖիլմԿարմիր ծովի ջրացատկային առողջարանRed Sea Diving ResortԱրի Լևինսոն2019ՖիլմՀանել դանակներըKnives OutՀյու Ռենսոմ Դրայզդեյլ2020Մինի սերիալՊաշտպանել Ջեյկոբին Defending JacobЭнди Барбер

 Ծանոթագրություններ 

 Հղումներ 


 Chris Evans video interview 


Կատեգորիա:1981 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Հունիսի 13 ծնունդներ
Կատեգորիա:Նյու Յորքի համալսարանի շրջանավարտներ